

VLADA REPUBLIKE HRVATSKE

Zagreb, 14. prosinca 2020.

**PREDLAGATELJ:** Ministarstvo gospodarstva i održivog razvoja

**PREDMET:** Uredba o izmjeni Uredbe o izmjenama i dopunama Uredbe o gospodarenju otpadnom ambalažom

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

Na temelju članka 53. stavka 4. Zakona o održivom gospodarenju otpadom (»Narodne novine«, broj 94/13, 73/17, 14/19 i 98/19), Vlada Republike Hrvatske je na sjednici održanoj \_\_\_\_\_\_\_\_\_ godine donijela

**UREDBU O IZMJENI UREDBE O IZMJENAMA I DOPUNAMA UREDBE O**

**GOSPODARENJU OTPADNOM AMBALAŽOM**

**Članak 1.**

U Uredbi o izmjenama i dopunama Uredbe o gospodarenju otpadnom ambalažom (»Narodne novine«, broj 7/20), članak 7. mijenja se i glasi:

„(1) Povratna naknada i naknada gospodarenja po jedinici proizvoda za ambalažu volumena jednakog 0,2 l plaćaju se od 1. siječnja 2021. godine.

(2) Povratna naknada i naknada gospodarenja po jedinici proizvoda za ambalažu od mlijeka i tekućih mliječnih proizvoda plaćaju se od 1. srpnja 2021. godine.“.

**ZAVRŠNA ODREDBA**

**Članak 2.**

Ova Uredba stupa na snagu osmoga dana od dana objave u »Narodnim novinama«.

KLASA:

URBROJ:

Zagreb,

 PREDSJEDNIK

 mr. sc. Andrej Plenković

**O B R A Z L O Ž E N J E**

Ovim prijedlogom Uredbe mijenja se Uredba o izmjenama i dopunama Uredbe o gospodarenju otpadnom ambalažom (»Narodne novine«, broj 7/20) (u daljnjem tekstu: Uredba) donesena na temelju članka 53. stavka 4. Zakona o održivom gospodarenju otpadom (»Narodne novine«, broj 94/13, 73/17, 14/19, 98/19).

Člankom 7. Uredbe propisano je da se povratna naknada i naknada gospodarenja po jedinici proizvoda za ambalažu od mlijeka i tekućih mliječnih proizvoda te za ambalažu volumena jednakog 0,2 l plaćaju od 1. siječnja 2021. godine.

Zbog ublažavanja gospodarske štete koju je nacionalna mliječna industrija pretrpjela zbog pandemije bolesti COVID-19 uzrokovane virusom SARS-CoV-2 i u cilju očuvanja nacionalne govedarske proizvodnje, posebice proizvodnje mlijeka, pristupilo se izradi izmjene Uredbe.

Izmjenom Uredbe se za mlijeko i tekuće mliječne proizvode predlaže odgoda uključivanja ambalaže tih proizvoda u nacionalni sustav povratne naknade za šest mjeseci, odnosno umjesto 1. siječnja 2021. godine ambalaža od mlijeka i tekućih mliječnih proizvoda uključila bi se u sustav povratne naknade od 1. srpnja 2021. godine.

3